***Címzetti Felhívás***

***Nemzetközi szintű képzési program (ELITE Program) megvalósítása***

***A Felhívás kódszáma: GINOP-1.1.7-17-BÉT-1***

A GINOP-1.1.7-17 KKV szektor hatékonyságának növelése elsősorban tőzsdei bevezetést szolgáló intézkedések biztosítása révén c. kiemelt projekt felhívás keretében támogatott Budapesti Értéktőzsde Zrt. (továbbiakban: BÉT) Felhívása a gyors növekedési potenciállal rendelkező KKV-k nemzetközi szintű képzési programban (ELITE Program) való részvételének biztosítása érdekében.

A Kormánnyal való együttműködés keretében a jelen Felhívást meghirdető BÉT vállalja, hogy:

* a benyújtott kérelmekről 45 munkanap alatt dönt;
* a Felhívás feltételeinek megfelelő KKV-k képzési díját 100 százalékban átvállalja;
* biztosítja a kiválasztott KKV-k nemzetközi szintű képzési programban (ELITE Program) való részvételét, amennyiben azok az elvárt kvalitatív és kvantitatív kritériumoknak megfelelnek és az ELITE Felvételi Bizottság a Programhoz való csatlakozásukat jóváhagyta.

A képzési kérelmet benyújtó KKV-k az együttműködés keretében vállalják[[1]](#footnote-2), hogy:

* részt vesznek a nemzetközi szintű képzési programban;
* a részvétellel hozzájárulnak a hazai KKV-k versenyképességének javításához.

Tartalomjegyzék

[1. A tervezett fejlesztések háttere 4](#_Toc517871256)

[1.1. A Felhívás indokoltsága és célja 4](#_Toc517871257)

[1.2. A rendelkezésre álló forrás 4](#_Toc517871258)

[1.3. A támogatás háttere 5](#_Toc517871259)

[2. Ügyfélszolgálatok elérhetősége 5](#_Toc517871260)

[3. A KKV-k által benyújtott kérelmekkel kapcsolatos elvárások 5](#_Toc517871261)

[3.1. Támogatható tevékenységek bemutatása 5](#_Toc517871262)

[3.2. A támogatható tevékenységek állami támogatási szempontú besorolása 5](#_Toc517871263)

[3.3. A képzési kérelem műszaki-szakmai tartalmával és a megvalósítással kapcsolatos elvárások 7](#_Toc517871264)

[3.3.1. Általános elvárások 7](#_Toc517871265)

[3.3.2. Mérföldkövek 8](#_Toc517871266)

[3.3.3. Kötelező vállalások 9](#_Toc517871267)

[3.4. A képzés végrehajtásának időtartama 9](#_Toc517871268)

[3.4.1. A képzési kérelem megkezdése 9](#_Toc517871269)

[3.4.2. A képzési kérelem végrehajtására rendelkezésre álló időtartam 9](#_Toc517871270)

[3.5. A képzési kérelemmel kapcsolatos egyéb elvárások 10](#_Toc517871271)

[3.5.1. Területi korlátozás 10](#_Toc517871272)

[3.6. Fenntartási kötelezettség 10](#_Toc517871273)

[4. A támogatási kérelmek benyújtásának feltételei 10](#_Toc517871279)

[4.1. Támogatást igénylők köre 10](#_Toc517871281)

[4.2. Támogatásban nem részesíthetők köre 11](#_Toc517871282)

[4.3. A kérelem benyújtásának határideje és módja 12](#_Toc517871283)

[4.4. Kiválasztási kritériumok és a kiválasztási eljárásrend 13](#_Toc517871284)

[5. A finanszírozással kapcsolatos információk 15](#_Toc517871285)

[5.1. A támogatás formája 15](#_Toc517871287)

[5.2. A támogatás mértéke, összege 15](#_Toc517871288)

[5.3. Az elszámolható költségek köre 15](#_Toc517871289)

[5.4. Az elszámolhatóság további feltételei 15](#_Toc517871295)

[5.5. Az elszámolható költségek mértékére, illetve arányára vonatkozó elvárások 16](#_Toc517871296)

[5.6 Nem elszámolható költségek köre 16](#_Toc517871297)

[5.7 Az állami támogatásokra vonatkozó rendelkezések 16](#_Toc517871298)

[6. A kérelem elkészítése során csatolandó mellékletek listája 17](#_Toc517871299)

[7. További információk 19](#_Toc517871300)

[8. A Felhívás szakmai mellékletei 20](#_Toc517871301)

**A Felhívás elválaszthatatlan része a BÉT támogatását szabályozó GINOP-1.1.7-17 Felhívás, valamint a közzétett Működési Kézikönyv és mellékletei, amelyek tartalmazzák az összes szükséges információt és a további elvárásokat.**

Felhívjuk a tisztelt KKV-k figyelmét, hogy a Címzetti Felhívás és mellékletei esetén a BÉT a változtatás jogát fenntartja, ezért kérjük, hogy kövessék figyelemmel a [www.bet.hu](http://www.bet.hu) honlapon megjelenő közleményeket!

1. **A tervezett fejlesztések háttere**

## A Felhívás indokoltsága és célja

A hazánkban működő kis- és közepes méretű vállalkozások (KKV-k) meghatározó szerepet játszanak a magyar gazdaság teljesítménye, versenyképessége és a munkaerő foglalkoztatása szempontjából.

A gazdaságban betöltött hangsúlyos szerepük miatt a KKV-k finanszírozása, illetve pénzügyi és vállalatfinanszírozási ismereteik bővítése nemzetgazdasági érdek. A hazai vállalatszerkezetből hiányoznak azok a vállalatok, amelyek szemléletmódjukban közelebb kerültek a nagyvállalati státuszhoz, így például független menedzsmenttel, stabil működéssel, belső szabályokkal és normákkal, és érett szervezeti struktúrával rendelkeznek. A hazai vállalkozói szemlélet átalakítása vállalkozói szemléletváltozást elősegítő képzési és fejlesztési programokkal lehetséges. A Kormány 2014-2020-as időszakra szóló KKV Stratégiájában is rögzítette, hogy „a vállalkozói attitűd és menedzsmentkapacitás területen vannak a legnagyobb lemaradásaink és pontosan ebben rejlenek a legnagyobb lehetőségek is”. Jelen Felhívás keretében a BÉT specializált és tudatos, pénzügyileg és üzletileg stabil, érett vállalkozások kialakulásához szükséges ismeretek elsajátításával segíti a hazai vállalkozásokat. Ezek a cégek már most is sikeresek, képesek értékesíteni termékeiket, szolgáltatásaikat, azonban képessé kell válniuk tulajdonrészeik értékesítésére is. A szemléletváltás mellett a képzés akár további forrás bevonását eredményezheti a vállalatok tőzsdei jelenlétével.

A vállalatok külső finanszírozásra történő felkészítése speciális tudást és speciális képzést igényel, melynek első lépése a tőzsdére lépést megelőző mentor program, ami többéves, számos modult magába foglaló képzésen alapul és a képzési tevékenység mellett megteremti a lehetőséget arra is, hogy a részt vevők kapcsolatot építsenek ki iparági szakértőkkel, tanácsadókkal, befektetőkkel, és hozzájuk hasonló más vállalatokkal, ezzel segítve a további fejlődést és külső finanszírozást is. Az ELITE olyan vállalatvezetési és finanszírozási ismereteket, illetve network-öt nyújt, amely nemzetközileg is versenyképessé teszi a résztvevő vállalkozásokat, és megnyitja az utat a tőzsdei, valamint egyéb külső finanszírozási formák felé. A program nem szigorúan a tőzsdére lépésben segít, hanem szemléletformálást biztosít, felkészíti a tovább fejlődésre a résztvevőket, megismerteti a fejlődésük szempontjából fontos gazdasági szereplőkkel, ezzel komplex módon segít abban, hogy a tervezett külső finanszírozást hatékonyan és eredményesen tudják felhasználni.

## A rendelkezésre álló forrás

A Felhívás meghirdetésekor a támogatásra rendelkezésre álló tervezett keretösszeg 194,8 millió Ft. A támogatott kérelmek várható száma: 30 db.

Amennyiben a rendelkezésre álló keret kimerül, vagy annak kimerülése előre jelezhető, a BÉT a benyújtási határidő előtt a benyújtás lehetőségét felfüggesztheti vagy a Címzetti Felhívást lezárhatja.

## A támogatás háttere

Jelen Felhívást a GINOP-1.1.7. kiemelt felhívás keretében támogatott BÉT hirdeti meg a Nemzetgazdasági Minisztériummal kötött GINOP-1.1.7-17-2017-0001 azonosító számú támogatási szerződés alapján.

1. **Ügyfélszolgálatok elérhetősége**

Telefon: +36 1 429 6700 (elérhető munkanapokon 10 és 16 óra között)

Email: elite\_mentoring@bse.hu (munkanapokon 72 órán belül várhatnak választ)

1. **A KKV-k által benyújtott kérelmekkel kapcsolatos elvárások**

Kérjük, hogy a kérelem összeállítása során vegye figyelembe, hogy a kérelmeknek meg kell felelniük különösen a következőknek:

## Támogatható tevékenységek bemutatása

A Felhívás keretében kizárólag az ELITE nemzetközi képzési programban való részvétel tagdíja támogatható.

## A támogatható tevékenységek állami támogatási szempontú besorolása

A Felhívás keretében támogatható tevékenységek a 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X. 10.) Korm. rendelet alapján közösségi versenyjogi szempontból az alábbi jogcímeken, a következő támogatási kategóriákra vonatkozó előírások alapján valósíthatók meg:

|  |  |  |
| --- | --- | --- |
| Támogatható tevékenység | Támogatás jogcíme | Támogatási kategória |
| ELITE nemzetközi képzési programban való részvétel tagdíja | 255/2014. (X.10.) Korm. rendelet 6.§ 1. pontja alapján: a versenyképes vállalkozói tudás elterjesztése | Csekély összegű (De minimis) támogatás |

A csekély összegű támogatásra vonatkozó részletes szabályokat az Európai uniós működéséről szóló szerződés 107. és 108. cikkének a csekély összegű (de minimis) támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352, 2013. 12.24. 1.o), valamint az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet szabályozza.

Az egy és ugyanazon vállalkozásnak minősülő vállalkozások részére az 1407/2013/EU bizottsági rendelet hatálya alá tartozó, Magyarországon odaítélt csekély összegű támogatás (ezen alcím vonatkozásában a továbbiakban: támogatás) bruttó támogatástartalma nem haladhatja meg a 200 000 eurónak, közúti kereskedelmi árufuvarozást ellenszolgáltatás fejében végző, egy és ugyanazon vállalkozásnak minősülő vállalkozások esetén a 100 000 eurónak megfelelő forintösszeget, figyelembe véve az 1407/2013/EU bizottsági rendelet 3. cikk (8) és (9) bekezdését is. (Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.)

Fúzió és felvásárlás esetén valamennyi, a korábbi vállalkozásoknak nyújtott csekély összegű támogatást figyelembe kell venni annak meghatározása érdekében, hogy bármely, akár az új, akár a megszerzendő vállalkozásnak nyújtandó új, csekély összegű támogatás meghaladja-e a vonatkozó felső határt. A fúziót vagy felvásárlást megelőzően jogszerűen odaítélt csekély összegű támogatás ezt követően is jogszerű marad.

Ha egy vállalkozás két vagy több külön vállalkozásra válik szét, a szétválást megelőzően nyújtott csekély összegű támogatást az eredetileg a támogatásban részesülő vállalkozásnak kell betudni, amely elvben azonos azzal a vállalkozással, amely a csekély összegű támogatással támogatott tevékenységeket átvállalta. Ha erre nincs lehetőség, a csekély összegű támogatást saját tőkéjük – a szétválás tényleges időpontjában érvényes – könyv szerinti értéke alapján arányosan el kell osztani az új vállalkozások között.

Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek (HL L 114., 2012.4.26., 8. o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható.

A csekély összegű támogatás nem halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a támogatások halmozása túllépi bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

A támogatottnak az 1407/2013/EU bizottsági rendelet 5. cikkének (1) bekezdése figyelembevételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról.

A támogatott kijelenti, hogy – az 1407/2013/EU bizottsági rendelet 1. cikke (2) bekezdésének kivételével – a támogatást nem használja az 1407/2013/EU bizottsági rendelet 1. cikkének (1) bekezdésében meghatározott kivételek szerinti célokra, továbbá – az 1407/2013/EU bizottsági rendelet 3. cikk (2) bekezdésének megfelelően – közúti kereskedelmi árufuvarozás ellenszolgáltatás fejében történő végzése céljából teherszállító jármű vásárlására.

## A képzési kérelem műszaki-szakmai tartalmával és a megvalósítással kapcsolatos elvárások

##  Általános elvárások

A képzési kérelem műszaki szakmai tartalmának meghatározásához az alábbi elvárások figyelembevétele szükséges:

* 1. Nem részesülhet támogatásban az a kérelem, amelynek tartalma a jelen Felhívásban megfogalmazott célokkal (1.1) nincs összhangban.
	2. A kérelem adatlap pontjait a KKV-nak a Felhívásban meghatározott feltételek alapján releváns szakmai és pénzügyi tartalommal ki kell töltenie. A megadott adatok, szakmai-pénzügyi leírások bővítésére, kiegészítésére nincs mód, kizárólag a döntéselőkészítés során a BÉT számára nem egyértelmű vagy ellentmondásos tartalmak tisztázására van lehetőség.
	3. A projekt megvalósításához szükséges szakmai kompetenciák biztosítása a KKV feladata.
	4. A kérelemnek meg kell felelnie a Felhívásban foglalt feltételeknek.
	5. Jelen Felhívás keretében elszámolásra kerülő költségtételek semmilyen egyéb uniós, illetve hazai forrásból nem kerülhetnek elszámolásra.
	6. A KKV-nak kötelezettséget kell vállalnia arra, hogy a projekt záró szakmai beszámolójának BÉT általi elfogadásáig a tisztességtelen piaci magatartás és versenykorlátozás tilalmáról szóló 1996. évi LVII. törvény 23. § (2) bekezdésének megfelelően a vállalkozást közvetlen irányítása alatt tartja, így többek között közvetlen és közvetett tulajdonosi struktúráját a BÉT tájékoztatása nélkül nem változtatja meg. A változásról 5 munkanapon belül írásban tájékoztatja a BÉT-et.
	7. A KKV-nak kötelezettséget kell vállalnia arra, hogy a társaság vezetőjének és közvetlen helyetteseinek személyében bekövetkező változásokról 5 munkanapon belül írásban tájékoztatja a BÉT-et.
	8. A KKV-nak kötelezettséget kell vállalnia arra, hogy a kérelem előrehaladásáról a támogatási megállapodásban meghatározottak szerint beszámol.
	9. A KKV-nak vállalnia kell, hogy a kérelem keretében megvalósítja azokat a tevékenységeket, amelyeket a kérelemben feltüntetett tevékenységlistában megjelölt.
	10. A KKV-nak vállalnia kell, hogy a kérelmekhez kapcsolódó nyilvános eseményeken, kommunikációjában és viselkedésében KKV esélytudatosságot fejez ki: nem közvetít szegregációt, csökkenti a csoportokra vonatkozó meglévő előítéleteket.

## Mérföldkövek

A képzés megvalósítása során 2 mérföldkövet szükséges tervezni az alábbiak szerint.

|  |  |  |
| --- | --- | --- |
| Mérföldkő sorszáma | Elérésének legkésőbbi tervezett dátuma a képzési kérelem benyújtásának időpontjától számítva | Minimum követelmény az adott mérföldkő elérésekor |
| 1.mérföldkő | 30 hónap | Az ELITE képzés 1. évének teljesítéséről szóló igazolás |
| 2.mérföldkő | 30 hónap | Az ELITE képzés 2. évének teljesítéséről szóló igazolás |

A képzés ütemezett megvalósítása érdekében a felhívás rendelkezése alapján, a KKV mérföldköv(ek)et határoz meg a kérelem céljának elérése érdekében. A mérföldkő a képzési kérelem megvalósítása szempontjából jelentős időpont, amelyhez a kérelem megvalósítása révén elért szakmai eredmény kapcsolódik.

A KKV a támogatási megállapodásban foglalt ütemezés szerinti a mérföldkövek elérését követő 12 munkanapon belül (a projektet záró, második mérföldkőnél 20 munkanapon belül) köteles szakmai beszámolót benyújtani a képzés szakmai előrehaladásának bemutatásával a képzés eredményességéről, valamint hatékonyságáról. A mérföldkőben vállalt eredmények alátámasztását szolgáló, ELITE által kiállított, a képzésen való részvételt (az első év lezárását követően) illetve a képzés elvégzését (a két tanéves képzés elvégzése után) kiállított igazolást csatolni kell.

Felhívjuk a figyelmet, hogy amennyiben az adott mérföldkő elérésekor meghatározott szakmai tartalom nem teljesül, vagy csak részben teljesül, a BÉT a Működési Kézikönyvben foglaltak alapján dönthet a támogatási megállapodástól való elállásról. Felhívjuk a figyelmet, hogy a szakmai tartalom csökkenése esetén a támogatás összege arányosan csökkentésre kerül az érintett tulajdonságtól vagy képességtől való elmaradás arányában. A szakmai tartalom csökkenése esetén a BÉT a megállapított támogatás csökkentéséről, a fizetési kötelezettség mértékéről és módjáról külön levélben értesíti a KKV-t.

Amennyiben az elállást megelőzően a KKV közvetett támogatásban részesült, abban az esetben a KKV a támogatási összeget a Ptk. szerinti késedelmi kamattal növelt mértékben, a visszafizetésre kötelezés közlésétől számított harminc napon belül köteles visszafizetni. A kamatszámítás kezdő időpontja a támogatás folyósításának napja, utolsó napja a visszafizetési kötelezettség teljesítésének napja.

## Kötelező vállalások

Minden alábbi feltétel vállalása kötelező:

* szerződéskötés az ELITE-el az ELITE Programban való részvételre;
* a két tanéves képzés során a személyes és az on-line modulokon aktív részvétel;
* a képzés során elsajátítottak lehetőség szerinti beépítése a KKV üzletmenetébe.

## A képzés végrehajtásának időtartama

## A képzés megkezdése

A képzés kezdési időpontjának, a Támogatási kérelem benyújtásának napja minősül.

A képzés előre meghatározott időpontokban, várhatóan évente négy alkalommal kezdhető meg. A képzési idő 2 tanév.

Támogatás a kérelem benyújtását megelőzően megkezdett kérelemhez nem igényelhető. Amennyiben megállapítást nyer, hogy a kérelemben foglalt tevékenységek megkezdésére a kérelem benyújtását megelőzően sor került, a kérelem elutasításra, illetve a támogatás visszavonásra kerül.

A kérelem megvalósítását a benyújtást követő napon a KKV saját felelősségére megkezdheti, de a kérelem megkezdése nincs befolyással a kérelem értékelésére és nem jelent előnyt annak elbírálása során, továbbá nem garantálja a támogatás elnyerését.

## A képzési kérelem végrehajtására rendelkezésre álló időtartam

A kérelem fizikai befejezésére a kérelem megkezdését, azaz a Támogatási kérelem benyújtásának napját követően, legfeljebb 30 hónap áll rendelkezésre. A kérelem fizikai befejezése nem lehet későbbi időpont, mint a BÉT és a támogatást nyújtó – külföldi képző – szervezet között kötött támogatási szerződésében meghatározott megvalósítási idő utolsó napja, vagyis a KKV kérelmének megvalósítási ideje még a BÉT projektjének megvalósítási ideje alatt le kell, hogy záruljon.

A kérelem fizikailag befejezett, amennyiben a kérelem keretében támogatott képzés a támogatási megállapodásban meghatározottak szerint, a Felhívásban meghatározott feltételek mellett teljesült. A kérelem fizikai befejezés napjának az utolsó támogatott tevékenység fizikai teljesítésének a napja minősül.

A támogatást igénylő projekttel kapcsolatos elszámolás (záró szakmai beszámoló) benyújtásának végső határideje a projekt fizikai befejezését, azaz a képzés elvégzését igazoló, ELITE által kiadott igazolás kiállításának dátumát követő 20. munkanap. A projekt pénzügyi befejezésének dátuma a képzés elvégzését igazoló, ELITE által kiadott igazolás kiállításának dátuma.

## A képzési kérelemmel kapcsolatos egyéb elvárások

## Területi korlátozás

Olyan vállalkozások támogathatók, amelyek székhelye, telephelye vagy fióktelepe a kevésbé fejlett régiókban található, és vállalják, hogy tevékenységüket a megvalósítási időszak végéig a kevésbé fejlett régiókban fogják végezni, valamint rendelkeznek legalább 1 fő foglalkoztatottal a megvalósulási helyszínen. A projekt megvalósulásának helyszíne a vállalkozás kevésbé fejlett régiókban található, bejegyzett magyarországi székhelye, telephelye vagy fióktelepe lehet. A megvalósítási helyszínnek a kérelem benyújtásáig kell bejegyzésre kerülnie.

A projekt eredményeinek a kevésbé fejlett régiókban kell hasznosulniuk, nem támogathatók a közép-magyarországi régió területén megvalósuló kérelmek.

## Fenntartási kötelezettség

A megvalósuló képzési programok kapcsán a kérelmek lezárultát követően fenntartási kötelezettség nem áll fent.

A KKV-k megvalósítási időszakát követően fennálló kötelezettségek a következők:

a) Ellenőrzéstűrési kötelezettség: BÉT, IH, KEHI, ÁSZ, EUTAF, OLAF, Európai Számvevőszék, Európai Bizottság, Magyar Államkincstár és minden egyéb jogszabályban, vagy egyéb megbízásban, szerződésben feljogosított ellenőrző szervezet ellenőrzés(ek) tudomásul vételének és az abban való közreműködésnek a kötelezettsége,

b) Dokumentumok megőrzési kötelezettsége: a projekt zárását követően 10 évig, de legalább 2027. december 31-ig.

1. **A támogatási kérelmek benyújtásának feltételei**

Amennyiben jelentkezni kíván a Felhívásra, kérjük a következő információkat vegye figyelembe.

## Támogatást igénylők köre

Jelen felhívásra pályázhat, aki az alábbi feltételek mindegyikét teljesíti:

* + - a 651/2014/EU Rendelet I. Melléklete alapján kis- és középvállalkozásnak minősülő vállalkozás;
		- a vállalkozás székhelye, telephelye vagy fióktelepe a kevésbé fejlett régiókban található, és vállalja, hogy tevékenységét a megvalósítási időszak végéig a kevésbé fejlett régiókban fogja végezni.
		- rendelkezik legalább 1 fő foglalkoztatottal a kevésbé fejlett régiókban található székhelyen, telephelyen vagy fióktelepen.
		- rendelkezik legalább egy lezárt (beszámolóval alátámasztott), teljes (365 napot jelentő) üzleti évvel (az előtársaságként való működés időszaka ebbe nem számít bele).

Jelen Felhívás keretében a kérelem benyújtására **konzorciumi formában** **nincs lehetőség.**

## Támogatásban nem részesíthetők köre

Az alábbi szempontok szerint nem nyújtható támogatás azon KKV-k részére:

1. amely Programhoz való csatlakozását az ELITE Felvételi Bizottság nem hagyta jóvá;
2. amely nem teljesíti együttesen a 4.1. pontban meghatározott feltételeket;
3. amely olyan kérelmet kíván megvalósítani, amelynek tartalma a Felhívásban megfogalmazott célokkal (1.1) nincs összhangban;
4. amelynek a saját tőkéje a kérelem benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott) legutolsó lezárt üzleti év éves beszámolója alapján negatív;
5. akinek, vagy amelynek a kérelem benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott) legutolsó lezárt üzleti év éves beszámolója alapján a saját tőkéje a törzstőke (alaptőke) jogszabályban előírt legkisebb mértéke alá csökkent;
6. amellyel szemben a Nemzeti Adó- és Vámhivatal (NAV), illetve az elődszervezete az APEH által indított végrehajtási eljárás van folyamatban a kérelem benyújtásának időpontjában;
7. amely vállalkozás vagy a 651/2014/EU rendelet 1. számú melléklete alapján meghatározott partner vagy kapcsolt vállalkozása ezen Felhívás keretéből adott naptári évben már részesült támogatásban;
8. amely a BÉT 651/2014/EU rendelet 1. sz. melléklete alapján meghatározott partner és/vagy kapcsolt vállalkozása;
9. amely vállalkozás tulajdonosa vagy alkalmazottja a BÉT tulajdonosa vagy vezető testületi tagja;
10. amely vállalkozás tulajdonosa vagy alkalmazottja a BÉT tulajdonosának vagy vezető testületi tagjának Ptk. szerinti hozzátartozója;
11. ha a projekt megvalósítása kiemelkedően jelentős kockázatot hordoz, az alábbiak szerint:
	* ha a vállalkozás, illetve az árajánlatadó/tanácsadó székhelye, telephelye, fióktelepe között egyezés áll fenn,
	* ha a vállalkozás, illetve az árajánlatadó/tanácsadó szakmai kompetenciái, gazdálkodási vagy tárgyi erőforrásai nem alkalmasak a projekt megvalósítására,
	* ha a megvalósítási helyszín nem alkalmas a kérelemben jelzett tevékenység végzésére,
	* ha a pénzügyi teljesítés több kisösszegű részátutalás révén, vagy nagy összegű készpénzes kiegyenlítés révén történik.
12. amely a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló, 2013. december 11-i 1379/2013/EU európai parlamenti és tanácsi rendeletben meghatározott akvakultúra-termékek termeléséhez, feldolgozásához és értékesítéséhez kap támogatást;
13. elsődleges mezőgazdasági termeléshez;
14. azon vállalkozás részére, amely azt mezőgazdasági termékek feldolgozásához vagy forgalmazásához használja fel, amennyiben:
* a támogatás összege az elsődleges termelőktől beszerzett vagy érintett vállalkozások által forgalmazott ilyen termékek ára vagy mennyisége alapján kerül rögzítésre, vagy
* a támogatás az elsődleges termelőknek történő teljes vagy részleges továbbítástól függ,
1. nehéz helyzetben lévő vállalkozás részére (A Bizottság 651/2014/EU rendelete 2. cikk 18. pontja alapján),
2. exporttal kapcsolatos tevékenységhez, ha az az exportált mennyiségekhez, értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódik;
3. ha azt import áru helyett hazai áru használatától teszik függővé;
4. azon szervezet részére, amely az Európai Bizottság európai uniós versenyjogi értelemben vett állami támogatás visszafizetésére kötelező határozatának nem tett eleget;
5. olyan feltétellel, amely az európai uniós jog megsértését eredményezi;
6. a közúti kereskedelmi árufuvarozást ellenszolgáltatás fejében végző vállalkozások számára nyújtott támogatás teherszállító járművek megvásárlására.

Amennyiben egy vállalkozás az (l)–(n) pontokban említett ágazatban, valamint az 1407/2013/EU bizottsági rendelet alkalmazásának hatálya alá tartozó ágazatokban egyaránt tevékenységet végez, az 1407/2013/EU bizottsági rendelet szabályait csupán ez utóbbi ágazatra vagy tevékenységre tekintettel nyújtott támogatásokra kell alkalmazni – feltéve, hogy a támogatást nyújtó megfelelő eszközökkel biztosítja – úgymint a tevékenységek szétválasztása vagy a költségek megkülönböztetése –, hogy a rendelet hatálya alól kizárt ágazatokban végzett tevékenységek nem részesülnek az 1407/2013/EU bizottsági rendeletszerinti csekély összegű támogatásban.

##  A kérelem benyújtásának határideje és módja

A kérelmek benyújtása 2019.04.01-től 2021. szeptember 30-ig lehetséges.

Amennyiben a KKV vagy annak a 651/2014/EU rendelet 1. számú melléklete alapján meghatározott partner vagy kapcsolt vállalkozása jelen Felhívásra egyszerre több kérelmet nyújt be, az elsőként benyújtott kérelem kerül elbírálásra, a többi kérelem automatikusan elutasításra kerül.

A támogatási kérelem benyújtásának módja: elektronikus levél formátumban, a mellékletek csatolásával egyidejűleg az elite\_mentoring@bse.hu email címre. Felhívjuk a figyelmet, hogy az emailben a csatolandó dokumentumokra történő link, hivatkozás nem elfogadható.

Felhívjuk a figyelmet, hogy a támogatási kérelemhez csatolni kell a kérelem adattartalmát hitelesítő, cégszerűen aláírt nyilatkozatot is. A nyilatkozat papír alapú példányát – ha azt nem minősített elektronikus aláírással[[2]](#footnote-3) látták el - postai úton vagy személyesen is be kell nyújtani az elektronikus benyújtást követően minél hamarabb, de legkésőbb a benyújtást követő 3 munkanapon belül zárt csomagolásban, postai ajánlott küldeményként vagy expressz postai szolgáltatás[[3]](#footnote-4)/futárposta-szolgáltatás[[4]](#footnote-5) (garantált kézbesítési idejű belföldi postai szolgáltatás) igénybevételével vagy személyesen a következő címre:

**Budapesti Értéktőzsde Zrt.**

**1054 Budapest, Szabadság tér 7.**

Kérjük, hogy a küldeményen jól láthatóan tüntesse fel a Felhívás kódszámát, a támogatást igénylő nevét és címét.

## Kiválasztási kritériumok és a kiválasztási eljárásrend

A beérkezett kérelmek közül a formailag megfelelteket a BÉT önállóan értékeli. Az eljárás során lehetőség van hiánypótlásra.

A BÉT Projekt Irányító Bizottsága minden, formailag megfelelt kérelmet megvizsgál, és a támogatási keret függvényében a megfelelő pontszámot elérteket a benyújtás időpontjának sorrendjében támogatásra javasolja. A támogatásra javasolt kérelmező KKV-knak a BÉT megküldi az ELITE Program jelentkezési formanyomtatványát és tájékoztatja jelentkezés folyamatáról. Támogatási Megállapodást **a BÉT csak azzal a KKV-val köt, melyet az ELITE Felvételi Bizottsága is jóváhagyott**.

Az eljárásrendre vonatkozó további információk a Működési Kézikönyvben találhatóak.

Jelen Felhívás keretében támogatásban részesülhetnek azon kérelmek, amelyek megfelelnek, a vonatkozó jogszabályi feltételeknek, a Felhívásban, és azok mellékleteiben foglalt kritériumoknak, az alábbi kritériumoknak és az ELITE Felvételi Bizottsága engedélyezte a képzési programban való részvételt:

* 1. **Nem hiánypótoltatható jogosultsági kritériumok:**
1. a KKV átlátható szervezetnek minősül az államháztartásról szóló 2011. évi CXCV. törvény (a továbbiakban: Áht.) 1. § 4. és 50. § (1) bekezdés c) pontja szerint
2. a kérelemben tervezett fejlesztés az európai uniós állami támogatási szabályok alapján támogatható.
3. a támogatást igénylő által benyújtott nyilatkozat elektronikus és papír alapú példánya hiánytalan, hibátlan és határidőben benyújtásra került.
4. a támogatási kérelem pontjait a támogatást igénylő a Felhívásban meghatározott feltételek alapján releváns szakmai és pénzügyi tartalommal kitöltötte.

Amennyiben a fenti nem hiánypótoltatható jogosultsági kritériumoknak a kérelem nem felel meg, akkor a kérelem hiánypótlási Felhívás nélkül elutasításra kerül.

* 1. **Hiánypótoltatható jogosultsági szempontok:**

A hiánypótoltatható jogosultsági szempontokat a Felhívás 1. számú melléklete tartalmazza.

Amennyiben a hiánypótoltatható jogosultsági kritériumoknak a kérelem nem felel meg, akkor a BÉT hiánypótlásra szólítja fel a vállalkozást.

* 1. **Tartalmi értékelési szempontok:**

A BÉT-hez benyújtott kérelmek az alábbiak szerint lesznek elbírálva: **Nem támogathatók azok a kérelmek, amelyek esetében az alábbi tartalmi értékelési szempontok alapján adott összpontszám nem éri el a 3 pontot.**

A kérelmek tartalmi vizsgálata az alábbiak alapján történik:

|  |  |  |
| --- | --- | --- |
|  | **Értékelési szempont** | **Érték (pont)** |
| 1. | A cég árbevétele az utolsó lezárt üzleti évben meghaladja a 10 millió EUR-t, vagy legalább 3 millió EUR utolsó éves árbevétel mellett az árbevétel éves átlagos növekedési üteme az elmúlt 3 üzleti évben meghaladja a 15%-ot. | 1 |
| 2. | A cég EBIT/Árbevétel mutatója az utolsó lezárt üzleti évben meghaladja az 5%-ot, vagy EBITDA/Árbevétel mutatója meghaladja a 10%-ot[[5]](#footnote-6).  | 1 |
| 3. | Adózott eredménye az utolsó lezárt üzleti évben pozitív. | 1 |
| 4. | Múltbeli növekedés és jövőbeli potenciál: meggyőző növekedési előrejelzések jellemzik a céget. | 1 |
| 5. | A tulajdonosi kör átlátható, a vállalatvezetés hitelessége bemutatott. | 1 |
| 6. | A hosszú távú finanszírozási lehetőségek kiaknázásához szükséges, a kulturális, szervezeti és vezetési változások kezelése iránti nyitottság bemutatott és egyértelmű.  | 1 |

**A kérelmek értékelése során a BÉT szóbeli egyeztetést kezdeményezhet a vállalkozással.**

1. **A finanszírozással kapcsolatos információk**

Kérjük a kérelem előkészítése során vegye figyelembe, hogy a támogatást a kérelem megvalósítása során csak akkor tudja majd igénybe venni, ha megfelel a következő szabályoknak.

## A támogatás formája

A projekt keretében, a támogatásban részesülő KKV-tól az 5.3. fejezetben részletezett, indokoltan felmerülő elszámolható költségeket a BÉT átvállalja. A támogatás megítélése esetén a BÉT Támogatási Szerződést köt a pályázatot benyújtókkal.

## A támogatás mértéke, összege

1. A vissza nem térítendő támogatás összege: maximum nettó 6,5 millió Ft.
2. A támogatás maximális mértéke az elszámolható költségek 100 %-a.

## Az elszámolható költségek köre

Jelen Felhívás keretében csak a képzés éves tagdíja számolható el.

A költségek elszámolhatóságával kapcsolatos általános előírásokat, továbbá az egyes költségtípusokra vonatkozó részletes szabályozást a 272/2014. (XI.5.) Korm. rendelet 5. mellékletét képező Nemzeti szabályozás az elszámolható költségekről - 2014-2020 programozási időszak c. útmutató tartalmazza.

## Az elszámolhatóság további feltételei

A Felhívás keretében kizárólag olyan költségek számolhatók el, melyekre a KKV más hazai vagy uniós forrásból nem kapott támogatást.

Jelen felhívás keretében egyszeri elszámolásra nincs lehetőség.

Az irányadó jogszabályban meghatározott kötelezettségek megállapítása és betartása a támogatást igénylő, illetve a kedvezményezett feladata.

A közbeszerzésre kötelezett személyek és szervezetek körét a hatályos közbeszerzési törvény (2015. évi CXLIII. tv., a továbbiakban: Kbt.) határozza meg.

A 272/2014. (XI.5.) Korm. rendelet 5. melléklet 2.3.2.5b pontja értelmében a nem közbeszerzés köteles beszerzések vonatkozásában az alábbi összeférhetetlenségi szabályok állnak fenn:

Nem független az az ajánlattevő,

1. amelyben a támogatást igénylő / kedvezményezett vagy ezek tulajdonosa - irányító vagy felügyeleti szerve -, annak tagja, és/vagy a szervezet nevében nyilatkozattételre, képviseletre jogosult személy, továbbá ezen személy hozzátartozója az alábbi jogok valamelyikét gyakorolja: tulajdonosi, fenntartói, vagyonkezelői, irányítási, képviseleti, munkáltatói, vagy kinevezési;

2. amelynek tulajdonosa - irányító vagy felügyeleti szerve -, annak tagja, és/vagy a szervezet nevében nyilatkozattételre, képviseletre jogosult személy, a támogatást igénylő / kedvezményezett szervezetében vagy ugyanazon beszerzés vonatkozásában másik ajánlattevő szervezetében az alábbi jogok valamelyikét gyakorolja: tulajdonosi, fenntartói, vagyonkezelői, irányítási, képviseleti, munkáltatói vagy kinevezési; vagy

3. ha a támogatást igénylő / kedvezményezett vagy másik ajánlattevő vonatkozásában partner vagy kapcsolt vállalkozásnak minősül.

Az összeférhetetlenség vonatkozásában hozzátartozónak minősül Ptk. 8:1. § (1) bekezdés 1. és 2. pontja értelmében a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő, a testvér, az élettárs, az egyeneságbeli rokon házastársa, a házastárs egyeneságbeli rokona és testvére, és a testvér házastársa.

## Az elszámolható költségek mértékére, illetve arányára vonatkozó elvárások

|  |  |
| --- | --- |
| **Költségtípus** | **Mértéke (nettó)** |
| képzés éves tagdíja | 3.250.000 Ft/év |

## Nem elszámolható költségek köre

A támogatható tevékenységekhez kapcsolódóan nem elszámolható költségnek minősül mindazon költség, amely nem szerepel az 5.3. pontban.

## Az állami támogatásokra vonatkozó rendelkezések

**Az alábbi szabályok a teljesség igénye nélkül kerültek idézésre, a támogatási kategóriák részletes szabályait a 651/2014-es valamint az 1407/2013/EU bizottsági rendelet tartalmazza.**

**Támogatáshalmozódás**

Azonos vagy részben azonos azonosítható elszámolható költségek esetén állami támogatás abban az esetben halmozható más, helyi, regionális, államháztartási vagy uniós forrásból származó állami támogatással, ha az nem vezet a csoportmentességi rendeletekben vagy az Európai Bizottság jóváhagyó határozatában meghatározott legmagasabb támogatási intenzitás túllépéséhez.

Állami támogatás különböző azonosítható elszámolható költségek esetén halmozható más, helyi, regionális, államháztartási vagy uniós forrásból származó állami támogatással.

Az egy projekthez igénybe vett összes támogatás - függetlenül attól, hogy annak finanszírozása uniós, országos, regionális vagy helyi forrásból történik - támogatási intenzitása vagy összege nem haladhatja meg az irányadó uniós állami támogatási szabályokban meghatározott támogatási intenzitást vagy támogatási összeget.

A kockázatfinanszírozási támogatás, az induló vállalkozásnak nyújtott támogatás és a csekély összegű támogatás, amennyiben azonosítható elszámolható költségekkel nem rendelkezik, bármely egyéb, azonosítható elszámolható költségekkel rendelkező állami támogatással halmozható. Az azonosítható elszámolható költségekkel nem rendelkező támogatás a csoportmentességi rendeletekben és az Európai Bizottság jóváhagyó határozatában meghatározott legmagasabb teljes támogatási intenzitásig vagy támogatási összegig bármilyen más, azonosítható elszámolható költségekkel nem rendelkező állami támogatással halmozható.

1. **A kérelem elkészítése során csatolandó mellékletek listája**

A kérelemhez a következő mellékleteket az eredeti példányok elektronikus másolataként szükséges csatolni:

* 1. A KKV hivatalos képviselőjének eredeti aláírási címpéldánya vagy ügyvéd által hitelesített aláírásminta.

A becsatolt aláírási címpéldánynak/ügyvéd által hitelesített aláírásmintának alkalmasnak kell lennie a cégszerű aláírás ellenőrzésére.

* 1. Hatályos cégkivonat 30 napnál nem régebbi eredeti vagy másolatának közjegyző által hitelesített példánya (cégkivonat helyett elfogadható az Igazságügyi Minisztérium mellett működő Céginformációs Szolgálat által kiállított hiteles igazolás is), ***amennyiben az Igazságügyi Minisztérium adatbázisából lekérhető hatályos cégkivonat nem áll rendelkezésre.***
	2. A KKV jóváhagyott (közgyűlés, taggyűlés, illetve a tulajdonosok által jóváhagyott) éves beszámolója, ***amennyiben az nem került feltöltésre a*** [***http://e-beszamolo.im.gov.hu/***](http://e-beszamolo.im.gov.hu/) ***oldalra.***

Felhívjuk szíves figyelmét arra, hogy előzetes, azaz közgyűlés, taggyűlés, illetve a tulajdonosok által jóvá nem hagyott beszámoló nem fogadható el.

* 1. A támogatást igénylő KKV éves beszámolójának közgyűlés, taggyűlés, illetve a tulajdonosok általi jóváhagyását igazoló dokumentum:

Az utolsó lezárt, teljes (365 napot jelentő) üzleti évi beszámoló közgyűlés, taggyűlés, illetve a tulajdonosok általi jóváhagyását igazoló cégszerűen aláírt dokumentum (pl. jegyzőkönyv, határozat) másolatát kell benyújtani. (egy teljes lezárt üzleti évvel nem rendelkező gazdasági társaságok esetében nem releváns).

* 1. Átláthatósági nyilatkozat.
	2. A kérelem adattartalmát hitelesítő, eredeti, cégszerűen aláírt nyilatkozat.
	3. Nyilatkozat de minimis támogatásról.
	4. A kérelem beadását megelőző utolsó lezárt, teljes üzleti évben a NAV-nak kötelezően megküldendő bevallás statisztikai és megváltozott munkaképességű munkavállalói létszámot tartalmazó oldala vagy belső munkaügyi nyilvántartása.

Felhívjuk figyelmét, hogy a felsorolt mellékleteket a támogatási kérelem elkészítésekor kell csatolni. **A kérelem adattartalmát hitelesítő nyilatkozat aláírását és elküldését a jelen Felhívás 4.3. fejezetében meghatározott módon kell elvégezni.**

1. **További információk**

Tájékoztatjuk a Tisztelt KKV-t, hogy a kérelmek elbírálása során a KKV-val kapcsolatos, a közhiteles adatbázisokban elérhető adatok vagy azok egy része az eljárási rendelet hatálya alá tartozó szervezetek által felhasználásra kerülnek.

A BÉT fenntartja a jogot, hogy jelen Felhívást a jogszabályi környezet alakulásának megfelelően indokolt esetben módosítsa, illetve jogszabályban meghatározott esetben felfüggessze, vagy lezárja, amelyről a BÉT indoklással ellátott közleményt tesz közzé a [www.bet.hu](http://www.bet.hu) oldalon.

**Kérjük, hogy a kérelmet a mellékletek és tájékoztatók figyelembevételével készítsék el.**

1. **A Felhívás szakmai mellékletei**
2. számú melléklet

Hiánypótoltatható jogosultsági szempontok

|  |  |
| --- | --- |
| 1. | A támogatást igénylő nem áll a támogatási rendszerből való kizárás hatálya alatt. |
| 2. | A támogatást igénylő nem áll jogerős végzéssel elrendelt felszámolási, csőd-, végelszámolási vagy egyéb - a megszüntetésére irányuló, jogszabályban meghatározott - eljárás alatt. |
| 3. | A támogatást igénylő az államháztartásról szóló 2011. évi CXCV. törvényben (a továbbiakban: Áht.) foglaltak szerint megfelel a rendezett munkaügyi kapcsolatok követelményének. |
| 4. | A támogatást igénylőnek harmadik személy irányában olyan kötelezettsége nem áll fenn, amely a támogatással létrejött kérelem céljának megvalósulását meghiúsíthatja. |
| 5. | A támogatást igénylő a döntés tartalmát érdemben befolyásoló valótlan, hamis vagy megtévesztő adatot nem szolgáltatott vagy nem tett ilyen nyilatkozatot. |
| 6. | A támogatást igénylő saját tőkéje a kérelem benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott) legutolsó lezárt, teljes üzleti év éves beszámolója alapján nem negatív. |
| 7. | A támogatást igénylőnek a kérelem benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott) legutolsó lezárt, teljes üzleti év éves beszámolója alapján a saját tőkéje nem csökkent a törzstőke (alaptőke) jogszabályban előírt legkisebb mértéke alá. |
| 8. | A támogatást igénylővel szemben a Nemzeti Adó- és Vámhivatal (NAV), illetve az elődszervezete az APEH által indított végrehajtási eljárás nincs folyamatban a kérelem benyújtásának időpontjában. |
| 9. | A támogatást igénylő nem minősül nehéz helyzetben lévő vállalkozásnak. |
| 10. | A támogatást igénylő eleget tett az Európai Bizottság európai uniós versenyjogi értelemben vett állami támogatás visszafizetésére kötelező határozatának. |
| 11. | A támogatást igénylő vagy a 651/2014/EU rendelet 1. számú melléklete alapján meghatározott partner vagy kapcsolt vállalkozása ezen Felhívás keretéből adott naptári évben nem részesült támogatásban. |
| 12. | A támogatást igénylő a kérelem benyújtásával vállalja, hogy az európai uniós forrásból támogatott kérelem kedvezményezettje a vonatkozó környezetvédelmi és esélyegyenlőségi jogszabályokat betartja. A fejlesztéshez kapcsolódó nyilvános eseményeken, kommunikációjában és viselkedésében a támogatást igénylő esélytudatosságot fejez ki. |
| 13. | Nem nyújtható támogatás azon támogatást igénylő részére, amely a támogatást mezőgazdasági termékek feldolgozásához vagy forgalmazásához használja fel, amennyiben a támogatás összege az elsődleges termelőktől beszerzett vagy az érintett vállalkozás által forgalmazott ilyen termékek ára vagy mennyisége alapján kerül rögzítésre; a támogatás feltétele az elsődleges termelőknek történő teljes vagy részleges továbbadásától függ. |
| 14. | Nem nyújtható támogatás azon támogatást igénylő részére, amely a támogatást exporttal kapcsolatos tevékenységhez használja fel, amennyiben az az exportált mennyiségekhez, értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódik.  |
| 15. | Nem nyújtható támogatás olyan feltétellel, amely az európai uniós jog megsértését eredményezi. |
| 16. | Nem nyújtható támogatás olyan kérelemhez, amely a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló, 2013. december 11-i 1379/2013/EU európai parlamenti és tanácsi rendeletben meghatározott akvakultúra-termékek termeléséhez, feldolgozásához és értékesítéséhez kér támogatást.  |
| 17. | A kérelem a Felhívás célkitűzéseivel összhangban van. |
| 18. | A döntéselőkészítés során a BÉT számára nem egyértelmű vagy ellentmondásos tartalmak tisztázásra kerültek. |
| 19. | A kérelem a támogatást igénylő által szakmailag megvalósítható. |
| 20. | Jelen Felhívás keretében elszámolásra kerülő költségtételek semmilyen egyéb uniós, illetve hazai forrásból nem kerülhetnek elszámolásra. |
| 21. | A kérelem tervezett elszámolható költségei között nincs olyan költségtétel, amely nem elszámolható, nem szükséges a kérelem céljának teljesítéséhez vagy aránytalanul magas. |
| 22. | A kérelem keretében kizárólag olyan tevékenységek valósulnak meg, melyek a Felhívás 3.1. pontjában foglalt Támogatható tevékenységek körébe tartoznak, továbbá az 5.5 pontban foglalt összeg korlátozásoknak megfelelnek. |
| 23. | A Felhívás 3.3.2. pontja alapján a kérelem megvalósítása során két mérföldkő megtervezésre került. |
| 24. | A támogatást igénylő a Felhívás 3.3.3. Kötelező vállalások pontjában szereplő feltételek teljesítését vállalja. |
| 25. | Nem nyújtható támogatás a támogatást igénylő részére, amennyiben a megvalósítást a kérelem benyújtását követő napot megelőzően megkezdte. |
| 26. | A képzési kérelem megvalósításának fizikai befejezésének meg kell történnie a kérelem benyújtásának napjától számított 30 hónapon belül, valamint a vállalkozás a projekttel kapcsolatos pénzügyi elszámolása (záró kifizetési igénylés) benyújtásának határideje a fizikai befejezést követő 20. munkanap. |
| 27. | A fejlesztés megvalósulásának helyszíne a támogatást igénylő bejegyzett magyarországi székhelye, telephelye vagy fióktelepe lehet. A megvalósítási helyszínnek a kérelem benyújtásáig kell bejegyzésre kerülnie.  |
| 28. | A beruházás nem a Közép-magyarországi régió területén valósul meg. |
| 29. | A támogatást igénylő a Felhívás 4.1. Támogatást igénylők köre pontban foglalt feltételeknek megfelelnek. |
| 30. | A támogatás mértéke és összege megfelel a Felhívás 5.2. pontjában foglaltaknak. |
| 31. | A kérelem költségvetése megfelel a Felhívás 5.3 és 5.4 pontjában meghatározott elszámolhatósági feltételeknek, a Felhívás 5.5 pontjában meghatározott, az elszámolható költségek összegére, mértékére, illetve arányára vonatkozó elvárásoknak, illetve a kérelem költségvetésében csak a Felhívás 5.5 pontjában szereplő elszámolható költségtétel szerepel. |
| 32. | A támogatást igénylő a kérelem benyújtásával nyilatkozatot tett arról, hogy a fejlesztendő tevékenység a környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet alapján környezeti hatásvizsgálat elvégzésére kötelezett-e. |
| 33. | A 6. Csatolandó mellékletek fejezetben felsorolt minden releváns dokumentum csatolásra került.  |
| 34. | A projekt megvalósulása a Felhívás 4.2. pontja alapján nem hordoz kiemelkedően jelentős kockázatot. |

1. A kérelem benyújtására és megvalósítására számos egyéb feltétel vonatkozhat. Kérjük, tanulmányozza át ezeket a Felhívás további fejezeteiben. [↑](#footnote-ref-2)
2. Minősített elektronikus aláírás: olyan - fokozott biztonságú - elektronikus aláírás, amelyet az aláíró biztonságos aláírás-létrehozó eszközzel hozott létre, és amelynek hitelesítése céljából minősített tanúsítványt bocsátottak ki. [↑](#footnote-ref-3)
3. A postai szolgáltatásokról szóló 2012. évi CLIX. törvény (a továbbiakban Posta tv.) 2. § 9. pontjában foglaltak szerint expressz postai szolgáltatás: az az időgarantált szolgáltatás, melynek keretében a postai szolgáltató arra vállal kötelezettséget, hogy a postai küldeményt belföldön legkésőbb a felvételt követő munkanapon, Európai Unió tagállamaiba címzett küldemény esetében legkésőbb a felvételt követő harmadik munkanapon, egyéb nemzetközi viszonylatú küldemény esetében legkésőbb a felvételt követő ötödik munkanapon kézbesíti, és emellett az alábbi a)-f) pontban foglalt többletszolgáltatások közül legalább egyet teljesít:

a) nyomon követhető kezelés;

b) utánvétel;

c) tértivevény;

d) értéknyilvánítás;

e) kizárólag a küldemény címzettjeként megjelölt személy kezéhez történő kézbesítés;

f) a küldeménynek a feladó lakóhelyén, tartózkodási helyén, székhelyén, telephelyén vagy fióktelepén történő felvétele. [↑](#footnote-ref-4)
4. A Posta tv. 2. § 15. pontjában foglaltak szerint futárposta-szolgáltatás: olyan - a küldemény felvételétől számított legfeljebb 24 órán belül teljesítendő - időgarantált postai szolgáltatás, amelynek keretében a postai szolgáltató arra vállal kötelezettséget, hogy a postai küldemény felvételét végző személy a postai küldeményt a kézbesítés megkísérléséig megszakítás nélkül személyes felügyelete alatt tartja oly módon, hogy a feladó ez alatt bármely időpontban rendelkezhessen a postai küldemény címzettjének vagy címének a megváltoztatásáról, és sikertelen személyes kézbesítés esetén megtehesse a szükséges intézkedéseket. Felhívjuk figyelmét, hogy amennyiben postafiók címre kell beküldeni a támogatási kérelmet, akkor futárpostai szolgáltatás – a Posta törvény rendelkezései alapján - nem vehető igénybe. [↑](#footnote-ref-5)
5. (EBIT = Earnings before Interest and Taxes, a magyar számvitelben az Üzemi eredmény; EBITDA = Earnings before Interest, Taxes, Depreciation and Amortisation, a magyar számvitelben az Üzemi eredmény + Értékcsökkenés) [↑](#footnote-ref-6)